**ORDENSREGLEMENT**

**FOR**

**JØRPELAND UNGDOMSSKOLE**

**August 2018**

**ORDENSREGLEMENT FOR JØRPELAND UNGDOMSSKOLE**

**I Innledning**

**§ 1 Hjemmel**

Forskrift fastsatt av SU ved Jørpeland ungdomsskole den ……. med hjemmel i lov om 17. juli 1998 nr. 61 om grunnskolen og den videregående opplæringen (opplæringsloven) § 2-9.

**§ 2 Formål**

Jørpeland ungdomsskole skal være et godt sted å være og et godt sted å lære for alle. Skolen skal gi elevene de beste muligheter for læring og personlig utvikling i et trygt og inkluderende læringsmiljø. Ordensreglene er et virkemiddel for å nå denne målsettingen. Ordensreglementet skal bidra til at elevene ikke blir utsatt for krenkende ord eller handlinger som mobbing, diskriminering, vold, rasisme eller utestengning (opplæringsloven § 9a-1).**§ 3**

**§ 3 Virkeområde**

Ordensreglene gjelder for elevene i skoletiden, på skolens områder, på skoleturer/ekskursjoner i skolens regi og på skolevei/skoleskyss så langt den enkelte skole gjøres kjent med ureglementerte forhold. Også det som skjer i det digitale rom, undervisningssystem, mobil og nett, vil kunne omfattes av reglementet.

Reglementet for orden og oppførsel beskriver hvilke tiltak som kan brukes ved brudd på reglene og framgangsmåten når slike saker skal behandles (saksbehandlingsregler). Reglementet kan ikke fravikes.

Skolen plikter å gjøre ansatte, elever og foresatte kjent med dette ordensreglementet.

**II Regler og konsekvenser ved regelbrudd**

Jørpeland ungdomsskole skal gi elevene de beste muligheter for læring og utvikling. Alle må derfor bidra til å skape et godt læringsmiljø for både elever og ansatte ved å følge vanlige regler for hvordan man oppfører seg.

**§ 4 Regler for orden**

Elevene ved Jørpeland ungdomsskole skal:

- møte presist til timer og avtaler

- møte forberedt til opplæringen og holde orden på skolesaker/utstyr

- gjøre skolearbeidet til avtalt tid

- ha med nødvendig utstyr

**§ 5 Regler for oppførsel**

Elevene ved Jørpeland ungdomsskole skal:

- være til stede i undervisningstimene

- holde arbeidsro i timene

- vise hensyn og respekt for medelever, ansatte og andre som de møter i skolehverdagen

- rette seg etter beskjeder fra ansatte

- ta vare på alt som tilhører skolen og følge skolens regler for bruk av hjelpemidler og annet spesialutstyr

- vise nettvett og følge skolens regler for bruk av mobiltelefoner, datautstyr og digitalt utstyr

**Skolen aksepterer ikke at noen:**

- utsetter medelever/voksne i skolemiljøet for krenkende ord eller handlinger som mobbing, diskriminering, psykisk   
 eller fysisk vold, rasisme, trakassering eller utestenging på skolen, skoleveien eller gjennom digitale medier

- fusker i skolearbeidet

- tar med eller benytter gjenstander som kan skade personer, bygninger eller inventar på skolens område

- bruker mobil på skolen uten at dette er avtalt med lærer

- forlater skolens område uten tillatelse

- bruker tobakk, snus eller e-sigaretter

- har med, bruker eller er påvirket av alkohol, narkotika eller andre rusmidler

- bruker plagg som helt eller delvis dekker ansiktet

**§ 6 Konsekvenser ved regelbrudd**

- Samtaler elev/lærer/foresatte/skolens ledelse

- Pålegg om å rette opp skader som eleven er ansvarlig for – før eller etter skoletid

- Bortvisning  
- Midlertidig eller permanent klasse-/gruppebytte eller skolebytte

- Erstatningsansvar

- Beslagleggelse av mobil, pc o.l.

- Beslagleggelse av farlige gjenstander og rusmidler

- Anmeldelse av straffbare handlinger, evt. oppfølging av andre instanser.

- Nedsatt karakter i orden eller oppførsel

BEKREFTELSE PÅ AT FORESATTE HAR LEST FORSKRIFT OM ORDENSREGLEMENT

FOR JØRPELAND UNGDOMSSKOLE

Ordensreglementet finnes på skolens hjemmeside.

Skolen ber om at denne svarslippen returneres skolen.

Elevens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_\_\_\_\_\_\_\_\_\_

Jeg/vi bekrefter å ha lest ordensreglementet.

Dato: \_\_\_\_\_\_\_\_\_\_\_\_\_\_

Foresattes underskrift:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elevens underskrift:

­­­­­­­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Konsekvenser ved regelbrudd - utdypning**

Alle konsekvenser ved regelbrudd skal være av en slik art at eleven forstår hvilke regler som er brutt og hvorfor skolen må reagere på dette.

***Konsekvenstrapp Jørpeland ungdomsskole***

1. *Eleven har samtale med sin kontaktlærer /faglærer om hendelsen. Dette er først og fremst for oppklaring og mulighet for eleven til å vise vilje til endring.*
2. *Kontaktlærer tar kontakt med foresatte og gjør avtale om tiltak. Tiltakene kan være rettet mot hjemmesituasjonen, eller i forhold til skolen. Der det er naturlig er det ønskelig at det blir skrevet en kontrakt sammen med eleven, med konkretisering av avtalen og konsekvenser ved brudd.*

*3. Tiltakene og avtalene blir gjennomgått sammen med foresatte i møte.*

*Kontaktlærer og rektor (sosiallærer kan representere rektor) skal være med i møtet.*

*I dette møtet skal det diskuteres hjelpetiltak sammen med eventuelt barnevernet, PPT, eller andre relevante instanser. Møtet skal klargjøre foresatte sitt ansvar, og drøfte de alternative organisatoriske tiltakene som er nødvendige for å sikre eleven utbytte av undervisningen.*

Eksempel på tiltak / sanksjoner

- pålegg om oppgaver for å rette opp skade som er påført skolens eiendom eller eiendeler.

- tilstedeværelse på skolen før eller etter skoletid i forbindelse med samtaler eller for å utføre pålagte   
 oppgaver

- beslaglegge farlige gjenstander som kan benyttes til å utøve skade på andre

- sette ned karakter i orden og/eller oppførsel etter gjentatte regelbrudd dersom foresatte på forhånd   
 er varslet, jfr. forskrift til opplæringsloven § 3-5 til § 3-7.

Ved særlig grove enkelthendelser kan også karakter settes ned, jf. forskrift til opplæringsloven § 3-5

- bortvisning fra undervisningen for enkelttimer (inntil to timer) eller bortvisning for resten av dagen   
 (opplæringsloven § 2-10)

- bortvisning fra undervisningen inntil tre dager (gjelder kun 8. – 10 trinn, opplæringsloven § 2-10)

- bytte klasse midlertidig eller permanent

- skolebytte - i helt spesielle tilfeller kan kommunen vedta et midlertidig eller permanent skolebytte   
 (opplæringsloven § 8-1)

**§ 7 Presisering av regelverket**

**§ 7.1 Fravær**

Elevene har rett og plikt til grunnskoleopplæring.   
Ved sykdom skal skolen ha beskjed så raskt som mulig, senest innen tre dager.

Gjentatt ugyldig fravær er brudd på orden- og oppførselsreglementet og skal tillegges vekt når ordens- eller oppførselskarakterer fastsettes. Hovedgrunnlaget skal være orden og oppførsel siste halvåret.   
Elevens foresatte skal varsles ved ugyldig fravær, både når eleven kommer for sent gjentatte ganger   
og annet fravær for å få klarlagt årsaker.

Når det er forsvarlig, kan skolen etter søknad gi den enkelte elev permisjon i inntil 2 uker (opplæringsloven § 2-11).

**§ 7.2 Vurdering av orden og oppførsel**

Vurdering i orden og oppførsel gjøres etter reglene om orden og oppførsel i dette reglementet, jfr. §§ 4 og 5. Elevens orden og oppførsel kan ikke vurderes ut fra andre vurderingsgrunnlag.

Karakterene i orden og oppførsel vil vanligvis bli satt ned ved gjentatte brudd på en eller flere regler. Karakterene kan også settes ned ved enkelthendelser dersom regelbruddet er et spesielt grovt brudd på reglementet (forskrift til opplæringsloven § 3-5).

I vurderingen av orden og oppførsel skal det ta tas hensyn til elevens forutsetninger (opplæringsloven § 3-5).

**§ 7.4 Bortvisning**

Bortvisning er den mest alvorlige sanksjonen for grunnskolen og kan bare brukes i de mest alvorlige tilfellene eller ved gjentatte brudd på ordensreglementet.

Bortvisning resten av dagen, eller bortvisning inntil tre dager (kun for 8 – 10 trinn) krever enkeltvedtak fattet av rektor. Elever som gjentatte ganger kommer for sent eller forstyrrer undervisningen, kan i konkrete situasjoner og ut i fra en total vurdering av både eleven og situasjonen, vises bort fra klassen/gruppen for resten av timen, jfr. § 6 i reglementet.

Elever som truer med vold eller utøver vold kan vises bort fra undervisningen eller skolen. Lengden av bortvisningstiden vil avhenge av elevens alder, jfr. opplæringsloven § 2-10, samt alvoret i situasjonen.

Før vedtak om bortvisning, skal skolen ha vurdert andre tiltak.

**§ 7.5 Beslag av gjenstander**

På skolens område er det ikke tillatt med gjenstander som kan benyttes til å skade andre, hvis ikke gjenstanden bare skal benyttes til andre lovlige formål.

Gjenstandene kan beslaglegges av skolen. Ulovlige gjenstander overleveres politiet.

Andre beslaglagte gjenstander overleveres til eleven etter skoletid (samme dag).

**§ 7.6 Rusmidler**

Tobakk, snus, e-sigaretter, alkohol, narkotika eller andre rusmidler er ikke tillatt i skoletiden.

Skolen skal beslaglegge rusmidlene. Tobakk, snus, e-sigaretter og alkohol overlates til foresatte, ulovlige rusmidler til politiet.

**§ 7.7 Bruk av hodeplagg**

Begrunnet i pedagogiske hensyn er bruk av plagg som helt eller delvis dekker elevens ansikt ikke tillatt i skoletiden. Det er behov for kommunikasjon mellom elev og lærer for å gi eleven et forsvarlig opplæringstilbud. Henvist opplæringsloven…

**§ 7.8 Skade/hærverk**

Ved skade eller hærverk på skolens bygninger og eiendeler kan eleven i tillegg til å bli ilagt sanksjoner etter dette reglementet, også bli erstatningsansvarlig (skadeerstatningsloven § 1-1)   
Foresatte kan bli erstatningsansvarlige etter skadeerstatningslovens regler.

Eleven kan gis anledning til å utbedre skadene selv dersom dette anses hensiktsmessig.

**§ 8 Straffbare forhold**

Straffbare forhold meldes til politiet.

Elevens foresatte skal så raskt som mulig varsles muntlig samtidig som politiet anmodes om bistand. Foresatte skal uansett varsles skriftlig dersom det er søkt om politiets bistand. Dersom den fornærmende er en medelev/ansatt, avgjør den fornærmede ev. foresatte om forholdet skal anmeldes.

**§ 9 Fremgangsmåte ved vedtak om tiltak og sanksjoner**

Eleven har rett til å uttale seg til den som treffer avgjørelsen før det besluttes sanksjoner eller treffes vedtak som nevnt under § 6.

Ved alvorlige eller gjentatte regelbrudd (jfr. §§ 4 og 5) der det er aktuelt med sanksjoner som nevnt i § 6 punktene h - l, skal det fattes vedtak etter forvaltningsloven § 2.

Elevens foresatte skal varsles og ha rett til å uttale seg før vedtak fattes.

Vedtaket kan påklages av foresatte etter forvaltningsloven § 28. Fristen for å klage er 3 uker fra det tidspunkt de foresatte har mottatt enkeltvedtaket, jfr. forvaltningsloven § 29. En eventuell klage kan rettes til skolen som har fattet enkeltvedtaket. Dersom skolen ikke omgjør vedtaket, vil klagen bli sendt til kommunens klagenemnd. Hvis klagenemnden ikke gir klager medhold, sender skolen klagen til Fylkesmannen i Rogaland som er endelig klageinstans.

Sanksjoner kan bare benyttes overfor den eller de elevene som har gjort seg skyldig i brudd på ordensreglementet. Kollektiv avstraffelse er ikke tillatt.

Skolen kan ikke benytte andre sanksjoner enn de som er omtalt i dette reglementet.

BEKREFTELSE PÅ AT FORESATTE HAR LEST FORSKRIFT OM ORDENSREGLEMENT

FOR JØRPELAND UNGDOMSSKOLE

Ordensreglementet finnes på skolens hjemmeside.

Skolen ber om at denne svarslippen returneres skolen.

Elevens navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasse:\_\_\_\_\_\_\_\_\_\_\_\_\_\_\_

Jeg/vi bekrefter å ha lest ordensreglementet.

Dato: \_\_\_\_\_\_\_\_\_\_\_\_\_\_

Foresattes underskrift:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_